section_heading: Koncept i priča
paragraph_text: The Tale of the Altered Beast, prvi dio albuma, obrađuje temu iskušenja i govori o čovjeku koji sretne tajanstveno biće koje je spoj čovjeka i zvijeri, a poznato je kao Altered Beast ("Izmijenjena Zvijer"). U toj priči čovjeka počne privlačiti ideja o vlastitoj izmjeni, što se u čovječanstvu smatra tabuom. Potom u središte dolazi perspektiva Izmijenjene Zvijeri, koju prožimaju ubilačke misli. Čovjek u sukobu sa Zvijeri počne žudjeti za moći i prepusti se iskušenju izmjene. Zvijer i čovjek, prihvativši volju sudbine, spoje se u novu izmijenjenu zvijer koja još više žudi za mesom. Međutim, Izmijenjena Zvijer uvelike propati jer je apsorbirala drugi oblik svijesti; izgubi kontrolu nad svojim identitetom i naposljetku umre od ludila, a njezino se tijelo raspadne.